Euroopan yhteisön perustamissopimuksen 251 artiklan 2 kohdan kolmannen alakohdan c alakohdan mukainen Komission lausunto Euroopan parlamentin tekemistä tarkistuksista neuvoston yhteiseen kantaan, joka koskee seuraavaa ehdotusta: Euroopan parlamentin ja neuvoston direktiivi elintarvikkeissa käytettäväksi tarkoitetuista makeutusaineista annetun Euroopan parlamentin ja neuvoston direktiivin 94/35/EY muuttamisesta (komission EY:n perustamissopimuksen 250 (2) artiklan nojalla esittämä) /* KOM/2003/0780 lopull. - COD 2002/0152 */





Euroopan yhteisön perustamissopimuksen 251 artiklan 2 kohdan kolmannen alakohdan c alakohdan mukainen KOMISSION LAUSUNTO Euroopan parlamentin tekemistä tarkistuksista neuvoston yhteiseen kantaan, joka koskee seuraavaa ehdotusta: EUROOPAN PARLAMENTIN JA NEUVOSTON DIREKTIIVI elintarvikkeissa käytettäväksi tarkoitetuista makeutusaineista annetun Euroopan parlamentin ja neuvoston direktiivin 94/35/EY muuttamisesta (komission EY:n perustamissopimuksen 250 (2) artiklan nojalla esittämä) 2002/0152 (COD) Euroopan yhteisön perustamissopimuksen 251 artiklan 2 kohdan kolmannen alakohdan c alakohdan mukainen KOMISSION LAUSUNTO Euroopan parlamentin tekemistä tarkistuksista neuvoston yhteiseen kantaan, joka koskee seuraavaa ehdotusta: EUROOPAN PARLAMENTIN JA NEUVOSTON DIREKTIIVI elintarvikkeissa käytettäväksi tarkoitetuista makeutusaineista annetun Euroopan parlamentin ja neuvoston direktiivin 94/35/EY muuttamisesta 1. Johdanto EY:n perustamissopimuksen 251 artiklan 2 kohdan kolmannen alakohdan c alakohdassa määrätään, että komissio antaa lausunnon Euroopan parlamentin toisessa käsittelyssä ehdottamista tarkistuksista. Komissio antaa jäljempänä lausuntonsa parlamentin ehdottamista kolmesta tarkistuksesta. 2. Taustaa Ehdotuksen toimittaminen Euroopan parlamentille ja neuvostolle (asiakirja KOM(2002) 375 lopullinen - 2002/0152 COD): // 11. heinäkuuta 2002 Euroopan talous- ja sosiaalikomitean lausunto: // 11. joulukuuta 2002 Euroopan parlamentin lausunto ensimmäisessä käsittelyssä: // 10. huhtikuuta 2003 Muutetun ehdotuksen toimittaminen: // 16. toukokuuta 2003 Yhteisen kannan vahvistaminen (yksimielisesti): // 25. kesäkuuta 2003 Suosituksen hyväksyminen parlamentissa toista käsittelyä varten: // 22. lokakuuta 2003 3. Ehdotuksen tarkoitus Komission ehdotuksella on tarkoitus mukauttaa elintarvikkeissa käytettäväksi tarkoitetuista makeutusaineista annettua direktiiviä 94/35/EY tekniikan ja tieteen viimeaikaiseen kehitykseen. Tätä varten ehdotuksella pyritään - antamaan hyväksyntä kahdelle uudelle makeutusaineelle 2 sukraloosille sekä aspartaamin ja asesulfaamin suolalle 2 elintarvikealan tiedekomitean annettua niistä myönteiset lausunnot - vähentämään jo hyväksytyn makeutusaineen, syklamaatin, saantia elintarvikealan tiedekomitean annettua lausunnon tämän aineen ADI-arvon (hyväksyttävä päiväsaanti) alentamisesta - antamaan komissiolle valtuudet päättää, olisiko jotakin ainetta pidettävä tässä direktiivissä tarkoitettuna makeutusaineena. 4. Komission lausunto Euroopan parlamentin tekemistä tarkistuksista Komissio hyväksyy kaikki Euroopan parlamentin tarkistukset: * Tarkistuksessa 1 hylätään komiteamenettely päätettäessä, olisiko jotakin ainetta pidettävä makeutusaineena. Komissio olisi kaivannut virallista välinettä, jolla tietyt aineet olisi voitu saattaa elintarvikelisäainelainsäädännön soveltamisalan piiriin. Komissio voi kuitenkin kompromissin aikaansaamiseksi hyväksyä tämän tarkistuksen ja tuo pyyntönsä käsiteltäväksi elintarvikelisäaineita koskevan puitelainsäädännön tarkistamisen yhteydessä. * Tarkistuksessa 2 komission edellytetään esittävän kertomuksen lisäaineiden uudelleenarvioinnin edistymisestä yleensä sekä erityisesti kyseisten kahden uuden makeutusaineen uudelleenarvioinnista. Samantapainen tarkistus on jo hyväksytty toisen elintarvikelisäaineita koskevan direktiivin tarkistamisen yhteydessä. Komissio voi näin ollen johdonmukaisuuden vuoksi hyväksyä tämän tarkistuksen. * Tarkistuksessa 3 ehdotukseen lisätään lauseke sellaisten tuotteiden varastojen myymisestä loppuun, jotka eivät enää ole direktiivin mukaisia. Tätä varten on asetettu aikaraja eli 24 kuukautta direktiivin voimaantulosta. Komissio voi hyväksyä lausekkeen ja on tyytyväinen, että se on ajallisesti rajallinen. Tämä aikarajoitus luo oikeusvarmuutta ja helpottaa täytäntöönpanoa. 5. Päätelmät EY:n perustamissopimuksen 250 artiklan 2 kohdan mukaisesti komissio muuttaa ehdotustaan edellä esitetyllä tavalla.